Manchester United u Chelsea għadhom interessati li jiffirmaw lil Eduardo Camavinga Manchester United u Chelsea għadhom interessati li jiffirmaw lill-midfielder ta' Rennes, Eduardo Camavinga fis-sajf. Isem l-internazzjonali ta' Franza ddomina l-aħbarijiet marbuta ma' spekulazzjonijiet wara staġun impressjonanti fil-Ligue 1. Camavinga kien ukoll fil-mira ta' Real Madrid u Paris Saint-Germain, iżda mossa fl-aħħar ma rnexxietx u baqa' player ta' Rennes. Madankollu, qed jiġi ssuġġerit li jista' jkun hemm offerti multipli għaż-żagħżugħ ta' 18-il sena fl-aħħar tal-istaġun. Real Madrid jingħad li jinsabu favoriti biex jiffirmaw lil Camavinga kif inhuma l-affarijiet, iżda kollox jinbidel jekk il-manager Franċiż tal-Galacticos Zinedine Zidane jitlef xogħlu bħala coach fil-ġimgħat li ġejjin. Huwa mifhum li dan jista' jwitti t-triq għal battalja fi tliet direzzjonijiet għall-firma taż-żagħżugħ bejn Man United, Chelsea u PSG, b'kull club kapaċi jaqbel mal-valutazzjoni ta' Rennes. Camavinga deher 32 darba għal Rennes fil-Ligue 1 u fiċ-Champions League dan l-istaġun, filwaqt li lagħab ukoll tliet darbiet mat-team nazzjonali Franċiż.